**Behemoth** on Poola *blackened death metal*'i ansambel Gdańskist, mis loodi 1991. aastal. Koos Vaderi, Decapitatedi, Vesania ja Hate'iga peetakse Behemothi üheks Poola ekstreemse *metal*'i alusepanijaks. Kuni 1990ndate lõpuni viljeles bänd traditsioonilist *black metal*'it paganliku lüürikaga. Kui bändil ilmus 1999. aastal album "Satanica", kehtestas bänd end *blackened death metal*'i maailmas. Albumil säilis nende stiil, mida iseloomustab Inferno (pärisnimi Zbigniew Robert Promiński) trummimäng, mitmekihilised vokaalid ja Lähis-Idast pärit mõjutused, mis sarnanevad ansambli Nile loominguga. On öeldud, et bändi muusikal on *death metal*'i, *black metal*'i või *thrash*'i mõjutused. Lauljale Nergalile (pärisnimi Adam Darski) aga ei meeldi, kui bändi tahetakse kindla žanri raamidesse suruda.

Ajalugu
-------

1991. aastal, kui Behemoth loodi, oli see trio: Nergal oli kitarrist ja laulja, Baal oli trummar ja Desecrator kitarrist. Esimesed lindistused olid 1992. aastal ilmunud *black metal*'i demod "Endless Damnation" ja "The Return of the Northern Moon*"*. Kõige olulisem oli aga kolmas demo "...From the Pagan Vastlands*"* (1993). Selle avalikustas Poola plaadifirma Pagan Records ja hiljem ka Ameerika plaadifirma Wild Rags.

Nende järgmine väljalase oli esimene album "Sventevith (Storming Near the Baltic)" 1995. aastal. Aasta hiljem, 1996, salvestasid nad oma teise albumi "Grom", kus on kuulda nii eri muusikastiilide mõjutusi, naislauljat kui ka akustilisi kitarre ja süntesaatoreid. Umbes samal ajal sai Behemoth lõpuks esineda oma kodumaal ja minna Euroopa turneele, millega said lavakogemust juurde. 

Kaks aastat hiljem salvestas bänd kolmanda albumi "Pandemonic Incantations". Fännide arvu ja *metal*'i-maailma meediakajastuse suurenemine kehtestas neile uue standardi. Kuid vähese reklaami tõttu ei müüdud albumit eriti palju. Pärast järgmist ulatuslikku turneed sõlmis Behemoth 1998. aasta sügisel alla kahe albumi tegemise lepingu Itaalia plaadifirmaga Avantgarde Music. Selle koostöö esimene tulemus oli õnnestunud album "Satanica", mis markeeris üleminekut *black metal*'ilt *blackened death metal*'ile. Avantgarde Music kindlustas neile kaks Euroopa turneed, kus soojendusbändid olid Deicide ja Satyricon.

Sel perioodil muutus bändi koosseis ja oli probleeme endise koostööpartneri, Poola plaadifirmaga. Uued liikmed olid basskitarrist Novy (varem tuntud bändist Devilyn, praegu bändides Vader ja Dies Irae) ja kitarrist Havok. Pärast koosseisumuudatusi sõlmis Behemoth lepingu Poola plaadifirmaga Mystic. Järgmine album "Thelema.6" ilmus 2000. aastal. Võimsate kitarrikäikude, täpsete trummilöökide ja eri stiilide mõjutustega liikus Behemoth üha enam *blackened death metal*'i stiili suunas.

Koosseis
--------

### Praegused liikmed

* Adam Darski ehk Nergal – laulja, kitarrist (elektriline ja akustiline kitarr, klahvpillid, programmeerimine) (alates 1991)
* Tomasz Wróblewski ehk Orion – basskitarrist, taustalaulja (alates 2004)
* Zbigniew Robert Promiński ehk Inferno – trummar, löökpillimängija (alates 1997)
* Patryk Sztyber ehk Seth – kitarrist, taustalaulja (alates 2004)

### Endised liikmed

#### Kitarristid

* Leszek Dziegielewski ehk L. Kaos (1995–1996, 1998–1999)
* Adam Malinowski ehk Desecrator (1991–1992)
* Mateusz Smierzchalski ehk Havoc (2000–2004)

#### Basskitarristid

* Rafał Brauer ehk Frost/Browar (1992–1993)
* Mefisto (–1998)
* Orcus (1993)
* Marcin Nowak ehk Novy (2000–2003)

#### Trummarid

* Adam Ravenlock ehk Baal (1991–1997)

#### Hooajalised klahvpillimängijad

* Piotr Weltrowski
* Maciej Niedzielski

### Külalisliikmed

* Warrel Dane – vokaal loos "Inner Sanctum" (albumil "The Apostasy")
* Leszek Możdżer – klaver loos "Inner Sanctum" (albumil "The Apostasy")
* Robert Fudali ehk Darken – klahvpillid demol "The Return of the Northern Moon"
* Karl Sanders – kitarrisoolo loos "XUL" (albumil "Demigod")

Diskograafia
------------

|  |  |
| --- | --- |
| Stuudioalbumid
* "Sventevith (Storming Near the Baltic)" (1995)
* "Grom" (1996)
* "Pandemonic Incantations" (1998)
* "Satanica" (1999)
* "Thelema.6" (2000)
* "Zos Kia Cultus (Here and Beyond)" (2002)
* "Demigod" (2004)
* "The Apostasy" (2007)
* "Evangelion" (2009)
* "The Satanist" (2014)
* "I Loved You at Your Darkest" (2018)
* "Opvs Contra Natvram" (2022)

EP-d
* "And the Forests Dream Eternally" (1995)
* "Bewitching the Pomerania" (1997)
* "Antichristian Phenomenon" (2001)
* "Conjuration" (2003)
* "Slaves Shall Serve" (2005)
* "Ezkaton" (2008)

Kontsertalbumid
* "At the Arena ov Aion: Live Apostasy" (2008)

Komplekt
* "Demonica" (2006)

 | Demod
* "Endless Damnation" (1992)
* "The Return of the Northern Moon" (1992)
* "…From the Pagan Vastlands" (1993)

DVD-d
* "Live Eschaton: The Art of Rebellion" (2000)
* "Crush.Fukk.Create: Requiem for Generation Armageddon" (2004)
* "Evangelia Heretika" (2010)

 |

Välislingid
-----------

* Ametlik koduleht